open-index/open-wikipedia-markdown huggingface dataset:
Sametingsvalget 2009

**Sametingsvalget 2009** ble arrangert samtidig med stortingsvalget 2009 14. september 2009. Det ble valgt 39 representanter (med vararepresentanter) til det norske Sametinget. I enkelte kommuner var det også valg 13. september 2009. Alle norske borgere som var registrert i samemanntallet, hadde stemmerett, i alt 13&nbsp;902 personer.

## Politikk
### Valgprogram

## Ny valgordning

Ved de fire tidligere sametingsvalgene foregikk valgene i 13 valgkretser, som hver valgte tre representanter. 

Ved valget i 2009 skjedde det en nyinndeling i sju valgkretser med varierende antall mandater: 

* Krets 1: Østre valgkrets (2224 med stemmerett – 6 representanter)
* Krets 2: Ávjovári valgkrets (3566 med stemmerett – 9 representanter)
* Krets 3: Nordre valgkrets (1976 med stemmerett – 6 representanter)
* Krets 4: Gaisi valgkrets (1984 med stemmerett – 6 representanter)
* Krets 5: Vesthavet valgkrets (1410 med stemmerett – 5 representanter)
* Krets 6: Sørsamisk valgkrets (884 med stemmerett – 3 representanter)
* Krets 7: Sør-Norge valgkrets (1858 med stemmerett – 4 representanter)

Ordningen med utjamningsmandater ble forlatt, og det totale representanttallet ble dermed redusert fra 43 til 39.

Nytt var også at det bare var i de 47 kommunene som hadde 30 registrerte velgere eller mer, at det var valg på valgdagen. I alle andre kommuner måtte en forhåndsstemme, noe som da gjaldt 1893 personer.

## Godkjente valglister

Det ble stilt i alt 54 lister ved valget, fordelt på 19 partier/grupperinger. I oversikten under angir tallet i parentesen bak hvilke valgkretser det ble stilt lister i.

* Árja (12347)
* Det norske Arbeiderparti – Norgga Bargiidbellodat (DNA) (1234567)
* Fastboendes liste – Dáloniid Listu (Fastb) (2)
* Felleslista – Oktasaslista (Fel) (1)
* Fremskrittspartiet – Ovddádusbellodat (Frp) (12345)
* Høyre – Olgešbellodat (H) (12347)
* Flyttsamelista – Johttisápmelaččaid Listu (Joht) (2)
* Kristelig Folkeparti (KrF) (2)
* Nordkalottfolket (Nordk) (3)
* Norske Samers Riksforbund – Norgga Sámiid Riikkasearvi (NSR) (234567)
* Ofelaš (1)
* Samefolkets Parti – Sámeálbnot Bellodat (Sfp) (27)
* Samenes Folkeforbund – Sámiid Álbmotlihttu (Sff) (134567)
* Samer bosatt i Sør-Norge – Sámit Mátta/Lulli-Norggas (Sbs) (7)
* Senterpartiet – Guovddášbellodat (Sp) (123456)
* Sjaddo (5)
* Sosialistisk Venstreparti – Sosialistalaš Gurutbellodat (SV) (3)
* Venstre – Gurutbellodat (V) (2)
* Åarjel-Saemiej Gielh (Åsg) (6)

Dessuten ble det i valgkrets 1 stilt fellesliste mellom NSR og Samefolkets Parti (Norgga Sámiid Riikkasearvvi ja Sámeálbmot Bellodaga oktasašlista – NSR/Sfp).

Senterpartiet fikk underkjent sitt listeforslag for valgkrets 7.

## Resultater

Tabellen her viser endelig resultat i stemmer og i prosent av avgitte stemmer for landet som helhet og for den enkelte valgkrets. Prosentene i nederste rad viser avgitte stemmer i forhold til personer med stemmerett (frammøteprosent).

## Referanser


## Eksterne lenker
* Sametingsvalget 2009 på Sametingets nettsider
8. serierunde i Premier League 2008/09

**8. serierunde i Premier League 2008/09** begynte lørdag 18. oktober 13.45 med Middlesbroughs hjemmekamp mot Chelsea. 16.00 ble det spilt fem kamper og Manchester United – West Bromwich avslutta dagen 18.30. Søndag 19. oktober 16.00 spilte Hull hjemme mot West Ham og 17.00 spilte Stoke – Tottenham. Runden ble avslutta med Newcastle – Manchester City 20. oktober 21.00.

## Kamptråd

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Leinth

**Leinth** er i etruskisk mytologi gudinne for døden. Hennes navn betyr «gammel alder» eller «gammel kvinne». 

Til tross navnet og dets assosiasjoner ble hun avbildet som en ung gudinne. I kunsten blir hun portrettert med ansiktet tilsløret, og ved portene til Underverden, eller som en representant for Døden eller reisene til (eller fra) Underverden. Hun er dog ikke dokumentert ved noen dødsscener.

Leinths navn er et av mange dystre navn i etruskisk språk, eksempelvis *leine*, «å dø»; *leinie*, «død» eller «uvirksom, kraftløs»; en annen mer litterær mening av navnet hennes «Hun som stopper».

## Referanser
Støy (informasjon)

Innen informasjonsteori brukes **støy** om signal som ikke inneholder informasjon. Støy i en kanal for overføring av data ødelegger informasjonen man prøver å sende. Man må derfor bygge inn redundans i dataoverføringen, noe som spiser av den totale båndbredden i overføringskanalen. Dette er nærmere diskutert i Shannon-Weaver-modellen. Man snakker ofte om signal-til-støy raten eller signal delt på støy som et mål på kvaliteten på et datasignal eller en overføringskanal.

Flere elektroniske komponenter gir støy dersom signalet som behandles er svakt. Motstander er årsak til støy. I båndopptagere vil ujevnheten i det magnetiske laget gi støy som høres når signalet er svakt nok. I mange elektriske apparater oppgis signal-støy forholdet i dB (desiBel). 

Dette er aktuelt ved analog overføring av lyd. Ved digital overføring er ikke støyen noe problem sålenge de enkelte databit signalene ikke forandres i overføringen.
Store Torskefjorden

**Store Torskefjorden** (nordsamisk: *Stuorra Dorskavuotna*) er en fjordarm av Laksefjorden i Lebesby kommune i Finnmark. Fjorden strekker seg 5,5 km sørøstover til Haug i enden av fjorden.

Fjorden har innløp mellom Store Torskefjordklubben i nord og Lille Torskefjordklubben i sør. Sør for Lille Torskefjordklubben ligger Lille Torskefjorden. Gården Hamna ligger på sørsiden av fjorden og like øst for Hamna smalner fjorden kraftig inn. Dette sundet blir bare kalt Straumen. I den indre delen av fjorden ligger gårdene Eidet, Moen og Haug på sørsiden. Fjorden er 51 meter på det dypeste, like nord for Hamna.

## Referanser
Lille Torskefjorden

**Lille Torskefjorden** (nordsamisk: *Uhca Dorskavuotna*) er en fjordarm av Laksefjorden i Lebesby kommune i Finnmark. Fjorden strekker seg 2,5 kilometer sørøstover til Rundhaugen i enden av fjorden.

Fjorden har innløp mellom Lille Torskefjordklubben i nord og Seimaneset i sør. Grønmo og Rundhaugen er to gårdsbruk på sørsiden av fjorden. Nord for Lille Torskefjordklubben ligger Store Torskefjorden. Fjorden er 71 meter på det dypeste, like nord for Seimaneset.

## Referanser
Bekkarfjorden (Lebesby)

**Bekkarfjorden** (nordsamisk: *Beahkkirvuotna*, historisk også skrevet *Bækkirvuodna*) er en fjordarm av Laksefjorden i Lebesby kommune i Finnmark. Fjorden har innløp mellom Bekkarfjordklubben i nord og Kalak i sør og strekker seg ti kilometer sørøstover til bygda Bekkarfjord i enden av fjorden.

Fjorden er 135 meter på det dypeste, helt ytterst i fjorden. Flere mindre elver munner ut i fjorden, hvorav den største er Martadalselva.

Bortsett fra Bekkarfjord er det få bosetninger ved fjorden. Fylkesvei 888 går langs sørsiden av fjorden.

## Referanser
Ifjorden

**Ifjorden** (nordsamisk: *Idjavuotna*) er en fjordarm av Laksefjorden i Lebesby kommune i Finnmark. Fjorden strekker seg tolv kilometer sørøstover til bygden Ifjord i enden av fjorden.

Fjorden har innløp mellom Bonøya i sørvest og Skjånes i nordøst. Rypøya ligger midt i innløpet. Ifjord er den største bosetningen ved fjorden, men en finner også flere gårdsbruk på sør- og nordøstsiden, som Oldervik, Skogvika, Nordmannset, Holmen og Heimdal. På sørsiden av fjorden går Friarfjorden sørover. 
Fjorden er 231 meter på det dypeste, helt ytterst i fjorden. 

Fylkesvei 98 går langs sørsiden av fjorden, mens fylkesvei 888 går langs nordøstsiden.

## Referanser
Mireille Mathieu

**Mireille Mathieu** (født 1946), kjent som *La demoiselle d'Avignon* («den unge damen fra Avignon»), er en fransk sanger.

## Kort biografi
Mireille Mathieu var eldst i en søskenflokk på 14, og vokste opp i enkle kår. Faren (død 1985) var steinhogger, mens moren, Marcelle, var hjemmeværende. 

Mathieu beundret og så opp til Édith Piaf, hun vant sine første sangkonkurranser med å synge Piafs «La Vie En Rose», og har senere blitt kalt Édith Piafs etterfølger. 

21. november 1965 slo den da 19 år gamle Mathieu gjennom i den TV-sendte sangkonkurransen *Télé Dimanche*, som ble sendt over hele Frankrike. Hun vant konkurransen, og fikk platekontrakt. Debutalbumet, *[[Mon Credo]]*, ble solgt i 1,3&nbsp;millioner eksemplarer i løpet av 5 måneder.

Mireille Mathieu har et stort repertoar, og har spilt inn mer enn 1200 sanger, på 11 ulike språk; fransk, tysk, engelsk, italiensk, spansk, provencalsk, katalansk, japansk, kinesisk, russisk og finsk. I alt har hun solgt nesten 130&nbsp;millioner album. Mireille Mathieu var den første vestlige sangerinnen som opptrådte offentlig i Folkerepublikken Kina.

I løpet av sin karriere har hun sunget og spilt inn duetter med mange av de største, som Petula Clark, Dean Martin, Paul Anka, Placido Domingo, Barry Manilow, og Dallas-stjernen Patrick Duffy.

## Referanser


## Eksterne lenker
* 
* 
* 
*
Morbid

**Morbid** (av latin *morbus*: sykdom) er et begrep brukt i psykologien og i eldre litteratur, som beskriver en person med en sykelig og usunn fascinasjon for døden eller dødsrelaterte temaer. 

En morbid person kan lengte etter døden og ha dype konflikter i sitt eget følelsesliv og tankesett, men dette er ikke et krav.

*Morbid humor* er humor om temaene døden og død.

## Relaterte begreper
* «Mortalitet» er et annet relatert begrep, som betyr dødelighet.
Maris

**Maris** (eller Mariś) var i etruskisk mytologi guden for jordbruk og fruktbarhet, senere lånt av romerne til deres gud for krig (og jordbruk), Mars, og er også lik den greske guden Ares ved det som romerne karakteriserte som *[[Likheter mellom romersk, gresk og etruskisk religion|Interpretatio græca]]*. Maris var ikke den eneste etruskiske gud hvis trekk ble videreført eller videreutviklet til en eller flere andre guder, også Larans guddom inngikk i denne åndelige eller kulturelle transaksjonen.

Noen av hans kjente tilnavn er *Mariś Halna*, *Mariś Husrnana* (bokstavelig «Maris Barnet») og *Mariś Isminthians*.
Chandrayaan-1

**Chandrayaan-1** (sanskrit: चंद्रयान-1) var Indias første månesonde, og var en del av Indian Space Research Organisations Chandrayaan-program. Sonden ble skutt opp med en PSLV-rakett onsdag 22. oktober 2008 i Satish Dhawan Space Centre i Andhra Pradesh, og var programmert til å samle inn data som til et tredimensjonalt kart over overflaten til Månen.

24. september 2009 rapporterte India at månefartøyet hadde påvist tegn på vann på månens overflate, og tegn på at vann fortsatt blir dannet.

## Referanser



## Eksterne lenker
*
Friarfjorden

**Friarfjorden** (nordsamisk: *Irgavuotna*) er en fjordarm av Ifjorden og Laksefjorden i Lebesby kommune i Finnmark. Fjorden strekker seg tre kilometer sørvestover til enden av fjorden.

Fjorden har innløp mellom Friarfjordklubben i vest og Njángsaš i øst. På vestsiden av fjorden ligger gårdsbrukene Nyheim og Heimdal. På sørsiden av fjorden ligger det også enkelte bosetninger. På det dypeste er fjorden 86 meter, nesten helt ytterst i fjorden. 

Fylkesvei 98 går langs sørsiden av fjorden.

## Referanser
Landersfjorden

**Landersfjorden** (nordsamisk: *Lánavuotna*) er en fjordarm av Laksefjorden i Lebesby kommune i Finnmark. Fjorden strekker seg fem kilometer sørover til Issatgohppi i enden av fjorden.

Fjorden har innløp mellom Brattholmen i vest og Sommarvikneset i øst. Sør for Brattholmen går Storfjorden sørover. Det er et par bosetninger lengst sør i fjorden, men ingen større bosetninger. Fjorden er 187 meter på det dypeste, midtfjords ved munningen. 

Fylkesvei 98 går langs sørøstsiden av fjorden. Adamselv kraftverk ligger helt innerst i fjorden.

## Referanser
Storfjorden (Lebesby)

**Storfjorden** (nordsamisk: *Stuorravuotna*) er den innerste delen av Laksefjorden i Lebesby kommune i Finnmark. Fjorden strekker seg 7,5 kilometer sørover til bygden Kunes i enden av fjorden.

Fjorden starter ved Brattholmen i nord. På østsiden ved Adamsfjordholmen går fjordarmen Adamsfjorden sørøstover til Adamsfjord. I tillegg til Kunes ligger det små gårdsbruk langs begge sider av fjorden. Fjorden er 74 meter på det dypeste, like sør for Brattholmen.

fylkesvei 98 passerer enden av fjorden gjennom Kunes.

## Referanser
Adamsfjorden

**Adamsfjorden** (nordsamisk: *Áttánvuotna*) er en fjordarm av Storfjorden og Laksefjorden i Lebesby kommune i Finnmark. Fjorden strekker seg 2,5&nbsp;km sørøstover til Adamsfjord i enden av fjorden.

Fjorden har innløp mellom Indre Adamsfjordklubben i nord og Adamsfjordholmen i sør. På nordvestsiden går den lille fjordarmen Geazzevuotna nordøstover. Fjorden er 41&nbsp;meter på det dypeste, om lag midt i fjorden. 

Fylkesvei 98 går langs østsiden av fjorden. Fjære- og gruntvannsområdene innerst i fjorden er vernet som Adamsfjord naturreservat.

## Referanser
Bjørn Hafskjold

**Bjørn Hafskjold** (født 1947) er en norsk kjemiker. Han er professor i fysikalsk kjemi ved Norges teknisk-naturvitenskapelige universitet.

Hafskjold tok sivilingeniørgraden ved NTH i 1971, og i 1979 tok han Dr.techn.-graden samme sted. Hafskjold har arbeidet ved NTH, Universitetet i Bergen, State University of New York og SINTEF. Han ble førsteamanuensis ved NTH i 1986 og professor i 1988. Han har senere vært gjesteforsker i to perioder i Tsukuba i Japan.

## Eksterne lenker

* Hafskjolds nettsider ved NTNU
* «En strategisk brobygger» i ''Studentavisa''
Erik Melbye Brekke

**Erik Melbye Brekke** (1911–1978) var en norsk skuespiller og arkivar.

Brekke var i flere år ved Trøndelag Teater og var i krigsårene Hjemmefrontens rapportør om aktiviteten på teatret hvor han sendte ukentlige rapporter til sentralledelsen. Brekke filmdebuterte i 1952 i *[[Det kunne vært deg]]* og har utover det hatt biroller i filmer som blant annet *[[Ni liv (film)|Ni liv]]* (1957), *[[Hans Nielsen Hauge (film)|Hans Nielsen Hauge]]* (1961) og *[[An-Magritt (film)|An-Magritt]]* (1969). Han hadde sin siste filmrolle i den tysk-norske dramafilmen *[[Istid (1975)|Istid]]* fra 1975.

## Filmografi
* *[[Istid (1975)|Istid]]* (1975) 
* *[[An-Magritt (film)|An-Magrit]]* (1969) – Kammertjener 
* *[[Vildanden (film)|Vildanden]]* (1963) – Gråberg 
* *[[Tonny]]* (1962) 
* *[[Hans Nielsen Hauge (film)|Hans Nielsen Hauge]]* (1961) – Kusken 
* *[[Omringet]]* (1960) 
* *[[Herren og hans tjenere]]* (1959) 
* *[[Pastor Jarman kommer hjem]]* (1958) 
* *[[Ni liv (film)|Ni liv]]* (1957) – En tysk soldat 
* *[[Peter van Heeren]]* (1957) 
* *[[Det kunne vært deg]]* (1952) – Guttorm

## Referanser


## Eksterne lenker
*
Abracassus

**Abracassus** er en demon i asiatisk mytologi. Abracassus hadde ormer til tær og en knute på halen. 

Namnet Abracassus kan ha sammenheng med tallet 365, slik som Abraxas i gresk mytologi.

## Kilder
*caplex.no
*Det svenske nettstedet Shadowgate
Alstahaugfjorden

**Alstahaugfjorden** er en fjord i Alstahaug kommune i Nordland. Fjorden ligger like utenfor Alstahaug og på vestsiden av øya Alsta. Fjorden har en lengde på 5,5 km fra sør til nord. Fjorden starter i sør mellom Haugsneset i øst og Skarvøya i vest. Sør for fjorden ligger Haugsfjorden. På vestsida av Alsta går Alterfjorden og nord for Alstahaugfjorden ligger Alstenfjorden.

## Referanser
Alden

**Alden** er ei øy i Askvoll kommune i Sogn og Fjordane. Den ligger utafor Vilnesfjorden, mellom Atløyna/Tvibyrge og Værlandet. 

Øya har ingen bebyggelse ut over en gård. Fjellet Norskehesten, også kalt Den norske hest, dominerer øya, og gjør den lett gjenkjennelig fra lang avstand. Den høyeste toppen, som kalles Instenova rager nesten 480 meter over havflaten. 

Ifølge 'Norsk stadnamnarkiv' er navnet Alden opprinnelig navnet på fjellet og betydningen er *den ruvende*. Ordet *alden* er i slekt med det latinske *altus* som betyr ‘høy’. Kystfiskerne har kalt øya og fjellet for *Blåmann*. 

## Referanser


## Eksterne lenker
* Stedsnavnsøk på nettstedet til Fylkesarkivet i Sogn og Fjordane
EM i friidrett 1934 – Høydehopp menn

De offisielle resultatene ved øvelsen **Høydehopp herrer** ved EM i friidrett 1934 i Torino, Italia. 

Birger Halvorsen representerte Norge og vant sølvmedaljen. 
__TOC__
## Finalen

## Eksterne lenker
* Resultater
* Norske EM-deltakere
Jean de Hautefeuille

**Jean de Hautefeuille** var en fransk abbé og oppfinner, som er kjent for å i 1678 ha lagt fram ideen om å benytte en kruttdrevet atmosfæremotor til å pumpe vann. Det var dog Huygens som først lagde en slik motor, som han demonstrerte i 1680.

## Referanser
Vinternatt

«**Vinternatt**» er en gammel vise fra begynnelsen av 1920-tallet, opprinnelig svensk, og kjent under tittelen «Vintergatan». Jules Sylvain satte melodi til dette vakre diktet på 1920-tallet, og det ble en stor platesuksess også i hele Norden. Teksten er bearbeidet til norsk ved Kjell Nordvik til innspillingen på *[[Frem fra Glemselen kap.13]]* med Helge Borglund.

## Teksten
#Selv i en liten midtvintersnatt, kan det vel hende du føles forlatt,sneen lyser klart over sovende jord ved en stille og hvilende fjord.Og ved en glitrende bjørkkroners fryd granskogen står i en skjelvende skrud,vinden har stilnet den venter mon tro, er det våren den savner mon tro.*ref: Når vinternattens stjerner er i dine øyne blå,<br />hvor så jeg da i verden hen en bedre drøm enn nå,<br />jeg fylles opp av en lengsels syn,<br />som klare lys i fra barndomsbyn,<br />du skrev et navn i hjertet mitt,<br />jeg glemmer aldri ditt.*
#Tider vil komme og tider vil gå, slekter skal fødes og gamle blir grå,solen kan hvile når stjernhimlen ber, over jorden vår kikker den ned.Noen blir ensom i ungdommens år, andre de finner en evighets vår,jorden vil vente og den har jo tid, når en vinternatt snart er forbi.
Alstenfjorden

**Alstenfjorden** er en fjord i Alstahaug, Herøy og Dønna kommuner i Nordland. Fjorden strekker seg på nordsiden av øya Alsta 11 kilometer nordøstover til Ulvangen, som fortsetter nordover, og Sandnessjøen som ligger på sørsiden av fjorden. Fjellene Sju søstre ligger også på sørsiden av fjorden.

Fjorden starter ved Svinøya nordøst for Alterfjorden og Alstahaugfjorden. I vest grenser fjorden til Nord-Herøy og på nordsiden ligger øyene Hjartøya, Tranøya, Ormsøya, Kosøya, Æsøya og Lauvøya. 

På et skjær i fjorden ble det 27. juni 2025 avdekket en 10 meter høy statue av Petter Dass som rir på fanden. 

Fv143 går langs deler av sørsiden av fjorden. 

## Referanser
Fjell i Akershus

Dette er en liste over **fjell i [[Akershus]]** over 600 moh med en primærfaktor på minst 50 meter, samt øvrige kommunetopper.

## Fotnoter


## Referanser




## Kilder
* Norgeskartet til Statkart
Fjell i Aust-Agder

Dette er en liste over de 25 **høyeste fjellene i [[Aust-Agder]]** med en primærfaktor på minst 50 meter, samt øvrige kommunetopper over 900 moh.

## Kilder
* Toppomania.info som har benyttet følgende kilder:
** Norge 1:50 000-kart
** Kunnskapsforlagets Store Norgesatlas.
** Norgeskartet til Statkart
EM i friidrett 1934 – Maraton menn

Øvelsen **Maraton menn** ved EM i friidrett 1934 i Torino, Italia den 9. september. 

## Resultater
9. september

## Referanser


## Eksterne lenker
* Resultater
Miles College

**Miles College** er et privat, kristent universitet i Birmingham i delstaten Alabama, USA. Det ble opprettet i 1905 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 1,738 studenter og 147 vitenskapelig ansatte i 2006, og samme året var skolepengene US$ 6,410 for studentene. Studiene gis opp til bachelornivå.

## Referanser


## Eksterne lenker
* 
*
Sagfjorden (Sør-Varanger)

**Sagfjorden** (nordsamisk: *Málesvuotna*, historisk også skrevet *Malesvuodna*) er en fjord i Sør-Varanger kommune i Finnmark. Den er en arm av Varangerfjorden og har innløp mellom Sagfjordneset i vest og Koljeneset i øst. Fjorden er 1,6 kilometer lang.

Det er ingen bosetninger ved fjorden.

## Referanser
Bodrum

**Bodrum** (tidligere Halikarnassos) er en tyrkisk havneby i provinsen Muğla, sørvest i landet ved et punkt som sjekker innløpet til Kosgulfen. Sørvest av Bodrum, om lag 20 km i luftlinje ligger den greske øya Kos. Byen ble kalt for Halikarnassos av Karia i antikken og var berømt for sitt store gravmonument, mausoleet for Maussolos, som tilhørte et av de syv store underverker i den antikke verden. Festningen i Bodrum, bygget av korsfarere på 1400-tallet, har utsyn utover havnen og marina. Ved festningen er det i dag også et museum for undervannsarkeologi. 

Dagens Bodrum er en kjent turistby og har en stor yachthavn. Bodrum har mange kulturfestivaler i løpet av året. Bodrum ligger kun halvannen time fra det nye turistområdet Altinkum som i 2009 fikk Sør-Europas nest største marina for yachter og ferger.

Byen hadde en befolkning på 118&nbsp;237 i 2009.

## Etymologi
Navnet Bodrum er avledet fra *Petronion/Petronium*, navnet på festningen ettersom den var viet den hellige Peter. Før den tid het byen Halikarnassos, gresk: Ἁλικαρνασσός,, tyrkisk: *Halikarnas*.

## Klima
Bodrum har et middelhavsklima. Gjennomsnittlig vintertemperatur er 15°C og om sommeren 34°C. Somrene er varme og fuktige mens vintrene er milde og hovedsakelig solfylte.

## Litteratur
* Thiollet, Jean-Pierre (2010). *Bodream*, Anagramme Ed., ISBN 978 2 35035 279 4.

## Referanser


## Eksterne lenker
* Bodrums offisielle nettsted (engelsk)
Alterfjorden

**Alterfjorden** er en fjord langs kommunegrensen mellom Alstahaug og Herøy kommune i Nordland. Fjorden ligger på nordsiden av øyen Altra, som fjorden har fått sitt navn fra. Fjorden strekker seg 8 kilometer nordøstover mot Alstenfjorden, som ligger lenger mot nordøst.

Fjorden starter ved Brasøya i sørvest. Fra Brasøya går det ferge langs fjorden til Kvaløyhamn på Altra, og fra her videre nordover til Engan på Nord-Herøy. I tillegg til Altra og Brasøya går fjorden mellom to øyer som begge heter Buøya, en øy i hver sin kommune. En annen øy på nordsiden er Tenna. 

## Referanser
Meisfjorden

**Meisfjorden** er en rundt 9 kilometer lang fjord i Leirfjord på Helgeland. Fjorden er i nord avgrenset av Ulvangsøya, en smal landtunge mot Ulvangen, og videre av fastlandet. I sør er fjorden avgrenset av den smale Leinesodden som skiller Meisfjorden fra Leirfjorden. Fjorden er smal, fra 150 til 500 meter bred. Midtveis, ved Holmvika, ligger Meisfjordholmen, som nesten deler fjorden i to.

Innerst i fjorden, ved utløpet av Bøelva, ligger grenda Meisfjord. Fylkesvei 17 går parallelt med Meisfjorden på sørsiden og veien til Fagervika går parallelt med fjorden på nordsiden.

## Referanser
Fidel LaBarba

**Fidel LaBarba** (født 29. september 1905 i New York død 3. oktober 1981 i Los Angeles) var en amerikansk bokser som deltok i de olympiske leker 1924 i Paris.

LaBarba ble olympisk mester i boksing under OL 1924 i Paris. Han vant gull i fluevekt (50,8&nbsp;kg), i finalen beseiret han britiske James McKenzie. Det var 19 boksere fra 13 nasjoner som stilte i den letteste vektklassen som ble avviklet i perioden 15. til 20. juli 1924.

## OL-medaljer
* 1924  Paris -  **Gull** boksing, fluevekt  USA

## Referanser


## Eksterne lenker
*
Sagfjorden

**Sagfjorden** er navnet på flere fjorder i Norge:

*Sagfjorden (Hamarøy og Steigen) &ndash; en fjordarm av Vestfjorden i Nord-Salten i Nordland.
*Sagfjorden (Sørfold) &ndash; en fjordarm av Sørfolda i Sørfold kommune i Nordland.
*Sagfjorden (Sør-Varanger) &ndash; en liten fjord i Sør-Varanger i Finnmark. 
*Sagfjorden (Salangen) &ndash; den innerste delen av fjorden Salangen i Salangen kommune i Troms. 
*Sagfjorden &ndash; en del av innsjøen Meltingvatnet i Leksvik og Mosvik kommuner i Nord-Trøndelag. 
*Sagfjorden &ndash; en del av innsjøen Stor-Drakstsjøen i Selbu kommune i Sør-Trøndelag. 
*Sagfjorden &ndash; en liten del av Åstfjorden i Snillfjord kommune i Sør-Trøndelag.
Fjell i Hedmark

Dette er en liste over de 30 **høyeste fjellene i [[Hedmark]]** med en primærfaktor på minst 50 meter, og andre kommunetopper over 1200 moh.

## Kilder

* Toppomania.info som har benyttet følgende kilder:
** Norge 1:50 000-kart
** Kunnskapsforlagets Store Norgesatlas.
** Norgeskart fra Kartverket
Jarfjorden

**Jarfjorden** (skoltesamisk: *Ruʹvddvuõnn*; nordsamisk: *Ruovdevuonna*; kvensk: *Rautavuono*) er en fjordarm av Varangerfjorden i Sør-Varanger kommune i Finnmark. Fjorden har innløp mellom Oterneset i vest og Rundskjeret i øst og strekker seg 21 kilometer sørover til Jarfjordbotn. Like innenfor innløpet ligger Lille Jarfjorden nesten parallelt til Jarfjorden på østsida.

Det ligger få bosetninger innover i fjorden før bygden Lanabukt på østsida. Et stykke lenger sør ligger grenden Storbukt og bygden Tårnet. Her svinger fjorden nesten nitti grader vestover og inn det siste stykket til Jarfjordbotn. 

Fylkesvei 8860 går langs sørsiden av fjorden. Ved fjorden er Norges eldste grunnfjell, humpegneis, som er en over 2800 millioner år gammel ortogneis.

## Referanser
Spelman College

**Spelman College** er et privat universitet i Atlanta i delstaten Georgia, USA. Det ble opprettet i 1881 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 2 290 studenter og 249 vitenskapelig ansatte i 2006, med skolepenger som utgjorde US$ 17&nbsp;005. Studiene gis opp til bachelornivå.

## Referanser


## Eksterne lenker
*
Lille Jarfjorden

**Lille Jarfjorden** (nordsamisk: *Civzzavuotna*) er en fjordarm av Varangerfjorden i Sør-Varanger kommune i Finnmark. Fjorden har innløp ved Jarfjord fyr på vestsiden og går sørover på innsiden av Cizzavuonnjárga og strekker seg én kilometer sørover.

Det er ingen faste bosetninger ved fjorden.

## Referanser
Venus (andre betydninger)

**Venus** kan vise til

*Venus, andre planet fra Solen i solsystemet
**Venuspassasje
**Venus Express, romsonde
*Venus (gudinne), den romerske gudinnen for kjærlighet, i gresk mytologi kjent som Afrodite

;Personer
*Venus Williams

;Arter
*Venusfisk
*Venusbelte
*Venusfluefanger

;Statuer:
*Venus fra Willendorf
*Venus fra Milo

;Annet
DS «Venus» Skip tilhørende  Det Bergenske Dampskibsselskap

## Se også
*♀ (pekerside)^
* Vênus, en musikkgruppe
William Smith (bokser)

**William Alexander Smith** (født 19. juli 1904, død 20. desember 1955) var en sørafrikansk bokser som deltok i de olympiske leker 1924 i Paris.

Smith ble olympisk mester i boksing under OL 1924 i Paris. Han vant gull i bantamvekt (53,5&nbsp;kg), i finalen beseiret han amerikanske Salvatore Tripoli. Det var 21 boksere fra 15 nasjoner som stilte i den nest letteste vektklassen som ble avviklet i perioden 15. til 20. juli 1924.

## OL-medaljer
* 1924  Paris -  **Gull** boksing, bantamvekt  Sør-Afrika

## Referanser


## Eksterne lenker
*
Espen Thorstenson

**Karl Espen Thorstenson** (1940–2019) var en norsk filmregissør.

Thorstenson ble uteksaminert fra regilinjen ved den franske filmskolen IDHEC i 1963. Han filmdebuterte som regiassistent på Henning Carlsens filmatisering av *[[Sult (film)|Sult]]* fra 1966 og hadde også samme oppdrag på Pål Løkkebergs *[[Liv (film 1967)|Liv]]* fra 1967. I tillegg klippet han på Oddvar Bull Tuhus' *[[Rødblått paradis]]* (1971). På 1960-tallet lagde han dessuten en rekke kortfilmer og oppdragsfilmer, som blant annet *Gjennom en morgen* (1964) og *I Oslo er det 116 211 barn* (1970). I 1970 debuterte han som regissør på en kinofilm: episodefilmen *[[Dager fra 1000 år]]*, hvor han hadde på regi på segmentet *Mira*. Større oppmerksomhet fikk han med barnefilmene *[[Mormor og de åtte ungene i byen]]* (1977) og *[[Mormor og de åtte ungene i skogen]]* (1979). Etter et lengre opphold returnerte han i 1991 med barnefilmen *[[Bak syv hav]]* som handler om en pakistansk innvandrerfamilies første møte med Norge. Filmen ble lagd i samarbeid med Saeed Anjum. Sammen med Anjum lagde han i 1994 også kortfilmen *Badsja*, som viste en ung gutts hverdag i pakistansk arbeiderklasse. I 2005 var han produsent og medforfatter på en kortfilm av Anja Breien kalt *Uten tittel*. I 2007 lagde han dokumentarfilmen *Kniven i huset i byen*, som handlet om Sven Ekholt og hans kamp mot OBOS og Oslo kommune for bevaring av en forsømt og nedslitt bygård i Oslo sentrum. Thorstenson fulgte Ekholt i ti år. NRK hadde vært med å støtte filmen økonomisk, men takket i 2008 nei til sluttproduktet. Den ble isteden sendt på TV 2. Filmen ble også vist under filmfestivalen i Haugesund.  I 2009 produserte han Anja Breiens dokumentar *Jezidi.*

Thorstenson var i flere år leder av Aprilfilm, sammen med fotografen Halvor Næss.

## Referanser


## Eksterne lenker
*
Holmengråfjorden

**Holmengråfjorden** (nordsamisk: *Ruksesvuotna*) er en fjordarm av Varangerfjorden nordøst på Holmengråhalvøya i Sør-Varanger kommune i Finnmark. Fjorden har innløp mellom Trifanneset i nord og Luhčabávttnjárga i sør og strekker seg fem kilometer vestover til Innerhamna i enden av fjorden. Øst for Luhčabávttnjárga går Jarfjorden sørover.

Det er ingen faste bosetninger ved fjorden. Ved Ytterhamna nord i fjorden ligger det tidligere Holmengrå laksefiskevær.

## Referanser
Sølferbotn

**Sølferbotn** (nordsamisk: *Rivdnjebahta*) er en poll på Skogerøya i Sør-Varanger kommune i Finnmark. Den har innløp i nordøst via Sølferstraumen fra Sølferbukta, en arm av Bøkfjorden. Sølferbotn er drøyt to kilometer lang fra nordøst til sørvest og opptil 1,4 kilometer bred. Ved Sølferstraumen er fjorden bare 20 meter bred på det smaleste og danner en kraftig tidevannsstrøm.

Det er ingen bosetninger ved fjorden. 

## Referanser
Krokfjorden

**Krokfjorden** eller **Semskefjorden** (nordsamisk: *Moalkevuotna*) er en fjordarm av Bøkfjorden på Skogerøya i Sør-Varanger kommune i Finnmark. Fjorden strekker seg 1,4 km nordvestover til enden av fjorden og er formet som en krok. Fjorden ligger vest for Krokfjordneset.

Det er ingen bosetninger ved fjorden.

## Referanser
Xavier University of Louisiana

**  Xavier University of Louisiana **, **(XULA)** er et privat katolsk universitet i New Orleans i delstaten Louisiana, USA. Det ble opprettet i 1925 som et av de historiske svarte læresteder i USA, som fra første stund tok inn afroamerikanske studenter.

XULA er blant 105 «historically Black» og 253 «Catholic» Colleges det eneste institutt som bærer begge de kjennemerkene. Det er også det eneste lærested som er blitt grunnlagt av en pavelige kanonisert amerikansk helgen, nemlig Katharine Maria Drexel.

Ved universitetet var det 3.012 studenter og 181 vitenskapelig ansatte i 2006, med skolepenger som utgjorde US$ 13&nbsp;900. Studiene gis opp til bachelornivå.

Kandidaten John McCain talte til studentene her 24. april 2008.

## Referanser


## Eksterne lenker
*
Fjell i Oppland

Dette er en liste over de 25 **høyeste fjellene i [[Oppland]]** med en primærfaktor på minst 50 meter, samt øvrige kommunetopper over 2100 moh.

## Kilder

* Toppomania.info som har benyttet følgende kilder:
** Norge 1:50 000-kart
** Kunnskapsforlagets Store Norgesatlas.
** Norgeskart fra Kartverket
Kriminalpolizei

er standardtermen for enheten som tar for seg etterforskning i politistyrkene i Tyskland, Østerrike og de tyskspråklige delene av Sveits.

## Tyskland
I forbundsrepublikken er politiet delt i to; det føderale og det lokale politiet. Lokalpolitiet, Landespolizei, tar seg av den største delen av etterforskning i Tyskland.

Innenfor Landespolizei er avdelingen som tar seg av etterforskning kjent som Kriminalpolizei eller Kripo. De forskjellige Kripo-avdelingene er organiserte i henhold til lokal lov og er underlagt den lokale Innenriksministeren. 

Den føderale etterforskningsavdelingen, Bundeskriminalamt (den tyske motparten til FBI), og etterforskningsavdelingene i det føderale politiet, Bundespolizei, har sine egne etterforskere men disse er vanligvis ikke referert til som Kripo eller Kriminalpolizei. 

## Tidlige år
I 1799 ble seks politioffiserer overført til den prøyssiske Kammergericht (den øverste domstol i Berlin) for å etterforske mer prominente forbrytelser. De ble gitt tillatelse til å arbeide i sivile klær om nødvendig. Deres antall økte i de etterfølgende år.
I 1811 ble reglene for deres tjeneste innskrevet i Berliner Polizeiregiment og i 1820 ble graden Kriminalkommisar introdusert for etterforskere. I 1872 ble det nye Kriminalpolizei dannet som en særegen gren av politiet som skilte det fra det uniformerte politiet som ble kalt Schutzpolizei.

Basert på erfaring med nye politistyrker reformerte andre administrative enheter i Tyskland, som Bremen i 1852, sine politistyrker og ved slutten av det 19. århundret var Kriminalpolizei blitt etablert som et nasjonalt organ.

## Under nasjonalsosialistene (1933-1945)

Da NSDAP tok makten i januar 1933 startet det raskt å omfatte samfunnet for å kunne konsolidere sin makt. I 1936 ble Kriminalpolizei derfor underlagt SS. I september 1939 ble et nytt sentralt organ for statssikkerhet opprettet, det såkalte Reichssicherheitshauptamt (RSHA). Kripo ble Amtsgruppe V i dette organet. Det ble styrt av Arthur Nebe frem til 1944 da Nebe falt i unåde og ble henrettet etter attentat mot Hitler i juli 1944. I det siste året av dets eksistens var Amtsgruppe V (Kripo) styrt direkte av Ernst Kaltenbrunner, sjefen for RSHA.
Anders Langes Avis

**Anders Langes Avis** (den tidligere **Hundeavisen** 1948–1962) var en avis om hundehold og politikk som ble utgitt fra 1962 til 1974. Avisen fungerte i stor grad som Anders Langes personlige talerør, og stod i det store og det hele for politikken til det som senere ble Anders Langes Parti, som senere skiftet navn til Fremskrittspartiet. Avisen var svært høyrevridd og forfektet et rasistisk budskap, noe som kom til syne gjennom standpunkter som «Ingen stemmerett til negre», «Stopp blandede ekteskap», «Hver nasjon en rase» og «Ingen u-hjelp til de sorte».  Avisen forfektet også en positiv holdning til apartheidregimet i Sør-Afrika og stemplet motstandere av systemet som «forrædere av den hvite rase». 

Avisen støttet kandidaturet til Barry Goldwater ved Presidentvalget i USA 1964.

Avisens motto: «*Om alle ønsker å bli rike, hvorfor er det da så ille at noen blir det?*»

## Historie

I 1947 ble Anders Lange sekretær i Norsk Kennel Klub og startet senere en egen kennel i Oppegård. I 1948 startet han *Hundeavisen*. Avisen handlet i starten hovedsakelig om hundehold og til en viss grad dyrevern. Men på 1950-tallet ble den mer og mer åpen for politiske ytringer og utover 1960-tallet ble den redaksjonelle profilen helt endret og avisen omdøpt til *Anders Langes Avis*. Avisen hadde en krass brodd mot det rådende politiske miljøet, og var hovedsakelig rettet mot skatter og avgifter og alle former for avgrensinger av det frie næringslivet, og inngrep i den enkeltes liv.

## Referanser




## Litteratur
* 

## Eksterne lenker
* Dagbladet.no: I kinosalens mørke
*
Alcorn State University

**  Alcorn State University** er et delstatseid universitet i det kommunefrie tettstedet Lorman i delstaten Mississippi, USA. Det ble opprettet i 1871 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 4&nbsp;616 studenter og 203 vitenskapelig ansatte i 2006, med skolepenger som utgjorde US$ 4&nbsp;156 for studenter fra Missouri. Studiene gis opp til mastergradnivå.

## Referanser


## Eksterne lenker
*
Langfjorden (Sør-Varanger)

**Langfjorden** (nordsamisk: *Uhcavuonna*; kvensk: *Utsavuono*) er en fjordarm av Bøkfjorden og Varangerfjorden i Sør-Varanger kommune i Finnmark. Den er 18 kilometer lang, men stort sett bare 400-750 meter bred. Fjorden starter på nordsiden av Kirkenes og går først sørvestover til et smalt sund kalt Straumen. europavei 6 krysser fjorden, og innenfor Straumen svinger fjorden rett sørover de resterende tolv kilometerne. Et stykke sørover i denne delen av fjorden ligger Litlestraumen og tettstedet Bjørnevatn på østsiden. Videre sørover er det bare spredte bosetninger ved fjorden før Langvasseid i enden av fjorden.

Fylkesvei 885 går langs den innerste delen av fjorden.

## Referanser
Chapultepec

**Chapultepec** (klassisk nahuatl: *Chapoltepēc*, «Gresshoppehaugen») er en stor høyde og en park i Mexico by. Den har hatt en spesiell plass i Mexicos historie, og det var blant annet på denne høyden at aztekerne først slo seg ned da de ankom fra det nordlige Mexico på 1200-tallet. Hele parken består av Chapultepec-høyden samt 6,5 km² omkringliggende områder. Her ligger både Chapultepec-slottet, presidententboligen Los Pinos, fornøyelsesparken La Feria Chapultepec Mágico, dyrehagen Zoológico de Chapultepec, flere innsjøer og en rekke museer. Parken er delt inn i tre seksjoner.

Paseo de la Reforma går forbi Chapultepec, og fra Chapultepec-slottet er det en flott utsikt over denne bulevarden.

## Severdigheter
### Første seksjon
*Antropologisk museum
*Historisk museum
*Museet for moderne kunst
*Chapultepec zoologiske hage
*Monumento a Los Niños Héroes
*Tamayo-museet

### Andre seksjon
*La Feria Chapultepec Mágico
*Naturhistorisk museum
*Papalote barnemuseum
*Planeta Azul
*Teknisk museum
*Guía Turística de Chapultepec

## Kart
Korsfjorden (Sør-Varanger)

**Korsfjorden** (nordsamisk: *Ruossavuotna*) er et sund mellom Bøkfjorden og der Kjøfjorden og Neidenfjorden møtes. Sundet ligger sør for Varangerfjorden i Sør-Varanger kommune i Finnmark. Sundet går mellom fastlandet og sørsida av Skogerøya. Det har sitt østlige innløp mellom Svenskesteinneset i nord og Tømmerneset i sør, det vestlige innløpet er mellom Skogerøyneset i nord og neset Hearvvigealli i sør.

E6 strekker seg langs en del av sundet på fastlandssida, langs veien ligger de bebodde stedene Lonkuselv og Tusenvik. Den lille grenda Høybukt ligger også ved sundet, og i umiddelbar nærhet til den; Kirkenes lufthavn. Skogerøya er i sin helhet ubebodd i dag, men det fraflytta stedet Steinskjærnes ligger ved sundet. Deler av fastlandssida har militære restriksjoner i tilknytning til Garnisonen i Sør-Varanger.

## Referanser
Kjøfjorden

**Kjøfjorden** er et sund sør for Varangerfjorden i Sør-Varanger kommune i Finnmark. Sundet går mellom vestsida av Skogerøya i øst og fastlandet i vest. Det har sitt nordlige innløp mellom Čoahkenjárga i vest og Kjøøya i øst, det sørlige innløpet er mellom Skogerøyneset i øst og Storbukt i vest.

Langs sundet ligger flere fraflytta steder som Valen, Straumsnes, Nord-Leirvåg og Revøysund. Det eneste stedet som ikke er fraflytta er den veilause bygda Storbukt. Sør for Kjøfjorden ligger en fjord som kalles Munkefjorden og Neidenfjorden i henholdsvis indre og ytre del. Øst for Kjøfjorden, på motsatt side av Skogerøya, ligger Korsfjorden og Bøkfjorden. 

## Referanser
Coppin State University

**  Coppin State University** er et delstateid universitet i Baltimore i delstaten Maryland, USA. Det ble opprettet i 1900 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 4&nbsp;003 studenter og 202 vitenskapelig ansatte i 2006, med skolepenger som utgjorde US$ 4&nbsp;900 for studenter fra Maryland. Studiene gis opp til mastergradnivå og profesjonsgraden *First Professional*.

## Referanser


## Eksterne lenker
*
Jackie Fields

**Jackie Fields** (født som **Jacob Finkelstein** 9. februar 1908 i Chicago, Illinois, død 3. juni 1987 i Los Angeles, California) var en amerikansk bokser som deltok i de olympiske leker 1924 i Paris.

Fields ble olympisk mester i boksing under OL 1924 i Paris. Han vant gull i fjærvekt (57,2&nbsp;kg), i finalen beseiret han sin landsmann Joseph Salas. Det var 24 boksere fra 17 nasjoner som stilte i den tredje letteste vektklassen som ble avviklet i perioden 15. til 20. juli 1924.

## OL-medaljer
* 1924  Paris -  **Gull** boksing, fjærvekt  USA

## Referanser


## Eksterne lenker
*
Lincoln University of Missouri

**  Lincoln University ** er et delstateid universitet i Jefferson City i delstaten Missouri, USA. Det ble opprettet i 1866 som et av de såkalte historiske svarte læresteder i USA.

Ved universitetet var det 3 224 studenter og 199 vitenskapelig ansatte i 2006, og samme året var skolepengene US$ 5&nbsp;123 for studenter folkeregistrert i Nebraska. Studiene gis opp til mastergradsnivå.

## Referanser


## Eksterne lenker
*
Harry Mitchell

**Harold James Mitchell** (født 5. januar 1898 død 8. februar 1983) var en britisk bokser som deltok i de olympiske leker 1924 i Paris.

Mitchell ble olympisk mester i boksing under OL 1924 i Paris. Han vant gull i lett tungvekt (79,4&nbsp;kg), i finalen beseiret han danske Thyge Petersen. Det var 20 boksere fra 14 nasjoner som stilte i den nest tyngste vektklassen som ble avviklet i perioden 16. til 20. juli 1924.

## OL-medaljer
* 1924  Paris -  **Gull** boksing, lett tungvekt  Storbritannia

## Eksterne lenker
*
Thor Bjarne Bore

**Thor Bjarne Bore** (1938–2019) var en norsk redaktør og politiker (V). 

Bore var utdannet cand.mag. fra Universitetet i Oslo med fagkretsen matematikk, astronomi og historie. 

Bore var redaktør i *[[Romsdals Budstikke]]* fra 1966 til 1970 og ble sjefredaktør i *[[Vårt Land]]* i 1974. Der ble han til 1983, da han ble sjefredaktør i *[[Stavanger Aftenblad]]*, en stilling han innehadde til 2000. 

Bore var styreleder (2001–2006) i Kirkens Nødhjelp og leder (2002–2006) av Kirkerådet, leder av TV2-utvalget (1983–85), Kontaktutvalget mellom dagspressen og staten, medlem av Ytringsfrihetskommisjonen (1997–1999), Innsynsutvalget (2000–2008), styret i Statistisk sentralbyrå (2000–2008), styret i NRK (2002–2006) og redaktør i ''The Norseman'' (2001–2007). 

Han mottok Kongens fortjenstmedalje i gull i 2005.

Han var gift med journalist Marie Rein Bore, datter av stortingsmann Kristoffer Rein. De ble foreldre til Bjørn Kristoffer Bore, som fulgte etter sin far og i 2019 ble sjefredaktør i *Vårt Land*, og Geir Arne Bore.

## Referanser
 

## Eksterne lenker
* 
* Thor Bjarne Bores blogg
Spurvfjorden

**Spurvfjorden** (nordsamisk: *Čižževuotna*) er en fjordarm av på vestsiden av Kjøfjorden i Sør-Varanger kommune i Finnmark. Fjorden har innløp mellom Áhkobákti i nord og Rivdnjenjárga i sør i den ytre delen av Kjøfjorden og strekker seg én kilometer vestover til fjordbotnen. Øst for Spurvfjorden ligger Skogerøya.

Det er ingen bosetninger ved fjorden.

## Referanser
Chapultepec-slottet

**Chapultepec-slottet** (spansk: **Castillo de Chapultepec**) er et slott på Chapultepec-høyden i Mexico by. Det ble bygd for å fungere som bolig for den spanske visekongen Bernardo de Gálvez i 1785. Bygginga ble starta samme året. Slottet er i barokkstil. Fra 1884 til 1939 fungerte det som presidentbolig, helt til Los Pinos tok over denne funksjonen. Slottet huser i dag Mexicos historiske museum.

I de første årene av landets selvstendighet var slottet ute av bruk, til det i 1833 ble gjort til Mexicos militærakademi. Fjorten år senere ble det åstedet for slaget ved Chapultepec, da det ble inntatt av soldater fra United States Marine Corps 14. september 1847 under den meksikansk-amerikanske krigen. Kadettene gjorde innbitt motstand mot angriperne, og da de fikk ordre om å trekke seg tilbake, valgte seks av dem å bli for å kjempe til siste mann. Ifølge legenden skal den siste av dem ha svøpt det meksikanske flagget rundt seg før han kastet seg utfor klippen, for å unngå at flagget skulle bli fiendens bytte. De seks kadettene, fra 13 til 19 år gamle, er i ettertid blitt nasjonalhelter – «gutteheltene» eller *Los Niños Héroes*.

Keiser Maximilian gjorde slottet til sin residens i 1864, og i den forbindelse ble det satt i stand, utvidet og modernisert. På den tid lå det langt utenfor hovedstaden, og keiseren beordret anlegget av en bred aveny til å forbinde slottet med Mexico by. *Keiserinnens promenade* ble etter gjeninnføring av republikken kalt Paseo de la Reforma. 

Etter keiserdømmets fall ble slottet stående ubrukt i flere år, inntil det i 1876 ble gjort til astronomisk observatorium. President Porfirio Díaz gjorde det til presidentbolig i 1882.

## Eksterne lenker
* Historisk museums offisielle hjemmeside
* Informasjon om slottet
Neidenfjorden

**Neidenfjorden** (nordsamisk: *Njávdámvuonna*; skoltesamisk: *Njauddâmvuõnn*; kvensk og finsk: *Näätämönvuono*) er en delfjord av Kjøfjorden, en fjordarm av Varangerfjorden i Sør-Varanger kommune i Finnmark. Fjorden er 6,5 kilometer og går mot sørvest til starten på Munkefjorden i enden av fjorden. Neidenfjorden har innløp mellom Braselvneset i vest og neset Hearvvigealli i øst.

Det ligger enkelte gårdsbruk på begge sider av fjorden, men primært på østsiden der blant annet den lille grenden Stonga ligger. Fjorden ender i sør ved munningen til Neidenelva som munner ut på vestsida ved Mikkelsnes. 

E6 går langs østsiden av fjorden.

## Referanser
Terje Thorslund

**Fred Terje Thorslund** (født 1945) er en norsk tidligere friidrettsutøver. Han vant bronsemedalje i spydkast under EM 1974 i Roma.

## Sesongene 1964-73
Allerede som junior presterte Thorslund kast på høyt seniornivå. I 1964 oppnådde han 73,48&nbsp;m som best. I 1966 forbedret han sin personlige rekord til 79,34&nbsp;m, og ble norgesmester samme år. Han deltok i EM 1966 i Budapest, men klarte ikke å kvalifisere seg til finalen. I alle sesongene fra 1967 til -73 slet han med prestasjoner godt under nasjonalt toppnivå.

## Sesongene 1974-81
I 1974 kom han tilbake og kastet så langt at han ble tatt ut til EM i Roma. I kvalifiseringen fikk han opp et kast på 80,10&nbsp;m. Thorslund var ikke blant medaljefavorittene, men i finalen slo han til med et kast på hele 83,68&nbsp;m, et kast som holdt til en bronseplass. Under OL 1976 kastet han 82,52&nbsp;m i kvalifiseringen, men måtte nøye seg med 78,24&nbsp;m og en 11.-plass i finalen.
 
Under EM 1978 i Praha endte Thorslund på 9.-plass etter et bestekast på 80,42&nbsp;m. Med 85,74&nbsp;m under NM i Larvik i 1979 satte Thorslund sin siste personlige rekord.

## NM-medaljer
* 1966: Gull, 75,28 m
* 1974: Sølv, 75,70 m
* 1975: Sølv, 77,02 m
* 1976: Gull, 81,74 m
* 1977: Gull, 80,62 m
* 1978: Sølv, 79,14 m
* 1979: Gull, 85,74 m
* 1980: Sølv, 82,54 m
* 1981: Bronse, 77,08 m
I 1977 fikk han kongepokalen for vinnerresultatet.

## Kilder
* *Sportsboken*, aktuelle årganger. Oslo
* *Friidrott*, aktuelle årganger. Hälsingborg.

## Eksterne lenker
* 

'
Fakultet for naturvitenskap og teknologi (UiT)

**Fakultetetet** er Universitetet i Tromsøs avdeling for forskning og studier i matematikk, i naturvitenskaplige fag og teknologi. 

Fakultetet har følgende institutter:
* Institutt for fysikk og teknologi
* Institutt for kjemi
* Institutt for geologi
* Institutt for matematikk og statistikk
* Institutt for informatikk
* Institutt for ingeniørvitenskap og sikkerhet

I tillegg tilhører Tromsø geofysiske observatorium (TGO) fakultetet. TGO har ansvar for å drive Universitetets forskningsstasjon på Ramfjordmoen (ca. 20 km fra Tromsø).

Arne Smalås er dekan, Cordian Riener er prodekan for forskningsutdanning og Hilja Huru er prodekan for undervisning.

## Eksterne lenker
* Fakultetets nettsider